公務員學院

公務員學院 (Civil Service College)，係香港政府成立嘅公務員培訓機構，喺2021年12月9號成立，目的係貫徹中共中央總書記習近平提出嘅「愛國者治港」精神。公務員學院目標係培養香港公務員認識《中華人民共和國憲法》、《香港國家安全法》、《香港基本法》同「一國兩制」精神，確保公務員團隊由愛國者組成。

公務員學院設有公共領導培訓中心同專業發展培訓中心，分別為高級同首長級公務員，仲有初中級公務員提供培訓。學院另設有研究及發展中心，同中國大陸以及國際合作，提供公共治理、政策制定同埋公共行政嘅研究同知識管理。

發展歷史
公務員事務局原本設有公務員培訓處，負責公務員培訓工作。林鄭月娥喺2017年發表佢行政長官任內第一份施政報告，內容提到要設立一間全新嘅公務員學院，第二年施政報告入面再提及校舍選址喺觀塘區，預計喺2026年落成。公務員事務局喺2019年成立咗由商人馮國經領導嘅公務員培訓諮詢委員會，為建設新公務員學院做準備。2021年，香港政府計劃年內成立公務員學院，並且升級北角政府合署入面公務員培訓處嘅設施，作為公務員學院嘅臨時院址。

香港政府2022年6月1號宣布，委任香港警務處前副處長郭蔭庶為公務員學院首任院長，7月5號履新。2023年，學院增設副院長一職，由高級首席訓練主任出任。

學院架構

歷任院長
院長一職屬於首長級公務員薪級表第6點職級。
 郭蔭庶

攷

學
香港學校